pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.สาธิต ให้ อสม. ช่วยแนะข้อมูลสิทธิพื้นฐานด้านสวัสดิการสังคมแก่ประชาชน
วันศุกร์ที่ 14 สิงหาคม 2563
รมช.สาธิต ให้ อสม. ช่วยแนะข้อมูลสิทธิพื้นฐานด้านสวัสดิการสังคมแก่ประชาชน
รัฐมนตรีช่วยว่าการกระทรวงสาธารณสุข มอบให้ อสม. นําข้อมูลสิทธิพื้นฐานระบบสวัสดิการสังคมของประเทศที่ประชาชนต้องได้รับ อาทิ ด้านที่อยู่อาศัย ด้านการรักษาพยาบาลและสุขภาพ ผู้สูงอายุ ผู้พิการ เผยแพร่ให้คนในชุมชนรับทราบ เพิ่มคุณภาพชีวิตที่ดี
รัฐมนตรีช่วยว่าการกระทรวงสาธารณสุข มอบให้ อสม. นําข้อมูลสิทธิพื้นฐานระบบสวัสดิการสังคมของประเทศที่ประชาชนต้องได้รับ อาทิ ด้านที่อยู่อาศัย ด้านการรักษาพยาบาลและสุขภาพ ผู้สูงอายุ ผู้พิการ เผยแพร่ให้คนในชุมชนรับทราบ เพิ่มคุณภาพชีวิตที่ดี
วันนี้ (14 สิงหาคม 2563) ที่ จ.สมุทรสงคราม ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการประชุมสัมมนา เรื่อง สวัสดิการสังคมกับงานอาสาสมัครสาธารณสุข จัดโดย คณะกรรมาธิการสวัสดิการสังคม สภาผู้แทนราษฎร มีอาสาสมัครสาธารณสุขประจําหมู่บ้าน (อสม.) ผู้นําชุมชนและประชาชนในพื้นที่จังหวัดสมุทรสงครามที่สนใจ เข้าร่วมสัมมนา จํานวนทั้งสิ้น 1,300 คน
ดร.สาธิตกล่าวว่า คณะกรรมาธิการสวัสดิการสังคม สภาผู้แทนราษฎร ได้รวบรวมข้อมูลสิทธิพื้นฐานด้านสวัสดิการสังคมของประเทศ จัดทําเป็นคู่มือและสื่อประชาสัมพันธ์ให้ประชาชนไทยทุกคนได้รับทราบถึงสวัสดิการที่คนไทยทุกคนได้รับจากภาครัฐ โดยได้มอบให้ อสม. นําความรู้เกี่ยวกับระบบสวัสดิการและสิทธิประโยชน์ด้านต่าง ๆ นําไปเผยแพร่ให้คนในชุมชนรับทราบ ทั้งนี้ สิทธิพื้นฐานด้านสวัสดิการสังคม ประกอบด้วย สวัสดิการขั้นพื้นฐานสําหรับเด็กและครอบครัว ,ผู้สูงอายุ ,ผู้พิการ สวัสดิการด้านที่อยู่อาศัย และด้านการรักษาพยาบาลและสุขภาพ
หากประชาชนมีความรู้ความเข้าใจก็จะสามารถนําไปใช้ให้เกิดประโยชน์ มีคุณภาพชีวิตที่ดี โดยเฉพาะกลุ่มเปราะบางด้อยโอกาส
ดร.สาธิตกล่าวต่อว่า ที่ประชุมคณะรัฐมนตรี (ครม.) วันที่ 13 สิงหาคม 2563 ได้อนุมัติงบประมาณค่าตอบแทนพิเศษให้กับอาสาสมัครสาธารณสุขประจําหมู่บ้าน (อสม.) ในการเฝ้าระวังป้องกันควบคุมโรคโควิด 19 ในชุมชน ตามที่กรมสนับสนุนบริการสุขภาพ กระทรวงสาธารณสุข เสนอเป็นเวลา 7 เดือน ตั้งแต่เดือนมี.ค.-ก.ย. 2563 เป็นผลมาจากการทํางานของเจ้าหน้าที่ อสม. ที่ทุ่มเท เสียสละในช่วงสถานการณ์โควิด 19 ที่ผ่านมา แล้วหลังจากนั้นจะดูสถานการณ์โควิด 19 อีกครั้ง ซึ่งนายกรัฐมนตรี ได้บอกว่า ถ้ายังมีโควิด 19 อยู่ก็ต้องดูแล อสม.กันต่อไป ไม่ลืมอยู่แล้ว
“ผมขอชื่นชม เจ้าหน้าที่ อสม. ทุกท่านที่ได้ปฏิบัติงานในพื้นที่อย่างเข้มข้น ตรวจคัดกรองระดับหมู่บ้าน ติดตามหาข่าวผู้มีความเสี่ยงต้องเฝ้าระวังหรือกักตัว และให้ความรู้ป้องกันการติดเชื้อ เป็นส่วนหนึ่งที่ทําให้ไม่มีการแพร่ระบาดในประเทศ ซึ่งผลงานเป็นที่น่าชื่นชมจนทั่วโลกยอมรับ” ดร.สาธิตกล่าว
ทั้งนี้ ประชาชนที่สนใจข้อมูลพื้นฐานระบบสวัสดิการสังคมสามารถเข้าเยี่ยมชมได้ที่เว็บไซต์ :www.parliament.go.thเฟซบุ๊ก: @welfarecommitteeTH และอีเมล : swommittee@gmail.com
*************************** 14 สิงหาคม 2563
*****************************************************
รัฐบาลไทย-ข่าวทำเนียบรัฐบาล-การบินไทยปลื้มออกหุ้นกู้ 15 ปีครั้งแรก ยอดจองทุกรุ่นผ่านกรุงไทยสูงถึง 3 เท่า
วันอังคารที่ 20 มิถุนายน 2560
การบินไทยปลื้มออกหุ้นกู้ 15 ปีครั้งแรก ยอดจองทุกรุ่นผ่านกรุงไทยสูงถึง 3 เท่า
การบินไทยประสบความสําเร็จในการออกและเสนอขายหุ้นกู้ไม่ด้อยสิทธิและไม่มีหลักประกัน มูลค่า 8,000 ล้านบาท ซึ่งมีธนาคารกรุงไทยเป็นผู้รับประกันการจัดจําหน่ายเพียงแห่งเดียว และเป็นครั้งแรกของบริษัทที่สามารถออกหุ้นกู้อายุ 15 ปี
การบินไทยประสบความสําเร็จในการออกและเสนอขายหุ้นกู้ไม่ด้อยสิทธิและไม่มีหลักประกัน มูลค่า 8,000 ล้านบาท ซึ่งมีธนาคารกรุงไทยเป็นผู้รับประกันการจัดจําหน่ายเพียงแห่งเดียว และเป็นครั้งแรกของบริษัทที่สามารถออกหุ้นกู้อายุ 15 ปี ตอกย้ําถึงความเชื่อมั่นของนักลงทุนต่อบริษัท ในฐานะสายการบินแห่งชาติ ที่มีการบริหารจัดการที่ดี มีฐานะทางการเงินที่ยั่งยืน อีกทั้งเป็นการสร้างอัตราผลตอบแทนอ้างอิงระยะยาวมาตรฐานให้กับบริษัทและตลาดตราสารหนี้ไทย เพิ่มผลิตภัณฑ์ใหม่ให้กับนักลงทุนที่ต้องการลงทุนระยะยาวในหลักทรัพย์ของบริษัทที่มีความมั่นคง
หุ้นกู้ของบริษัทการบินไทยในครั้งนี้ ประกอบด้วยหุ้นกู้ 5 ชุด มูลค่ารวม 8,000 ล้านบาท ได้แก่ หุ้นกู้อายุ 3 ปี อัตราดอกเบี้ย 2.74% ต่อปี จํานวน 1,000 ล้านบาท หุ้นกู้อายุ 5 ปี อัตราดอกเบี้ย 3.06% ต่อปี จํานวน 1,000 ล้านบาท หุ้นกู้อายุ 7 ปี อัตราดอกเบี้ย 3.57% ต่อปี จํานวน 1,000 ล้านบาท หุ้นกู้อายุ 10 ปี อัตราดอกเบี้ย 4.04% ต่อปี จํานวน 3,000 ล้านบาท และหุ้นกู้อายุ 15 ปี อัตราดอกเบี้ย 4.68% ต่อปี จํานวน 2,000 ล้านบาท บริษัท ทริส เรทติ้ง ได้จัดอันดับความน่าเชื่อถือของหุ้นกู้ในระดับ "A” แนวโน้มเครดิต "Stable" เมื่อวันที่ 13 มิถุนายนที่ผ่านมา
นายณรงค์ชัย ว่องธนะวิโมกษ์ รองกรรมการผู้อํานวยการใหญ่ สายการเงินและการบัญชี บริษัท การบินไทย จํากัด (มหาชน) กล่าวว่า การออกและเสนอขายหุ้นกู้ไม่ด้อยสิทธิและไม่มีหลักประกันในครั้งนี้ เป็นองค์ประกอบหนึ่งของการบริหารจัดการหนี้สินของบริษัท การที่สามารถเสนอขายได้เกือบ 3 เท่าของมูลค่าที่จัดสรร แสดงถึงความเชื่อมั่นของนักลงทุนต่อบริษัท ศักยภาพในการจัดจําหน่ายผ่านช่องทางต่างๆ และฐานลูกค้าของธนาคารกรุงไทยเป็นอย่างดี การเสนอขายหุ้นกู้อายุ 15 ปีเป็นครั้งแรกของบริษัท ในสัดส่วนที่เหมาะสมนั้น สะท้อนการตอกย้ําถึงความเชื่อมั่นดังกล่าวอีกด้วย บริษัทสามารถบริหารต้นทุนการเงินคงที่ในระยะยาว และยังได้รับผลประโยชน์จากการที่อัตราดอกเบี้ยอยู่ในระดับต่ํา ซึ่งทั้งหมดนี้เกิดจากความร่วมมือเป็นอย่างดีระหว่างบริษัทและธนาคาร
นายผยง ศรีวณิช กรรมการผู้จัดการใหญ่ ธนาคารกรุงไทย ในฐานะผู้รับประกันการจัดจําหน่ายเพียงแห่งเดียว กล่าวว่า การจัดจําหน่ายหุ้นกู้ในครั้งนี้ ได้รับความสนใจจากนักลงทุนสถาบันและนักลงทุนรายใหญ่เป็นจํานวนมาก ส่งผลให้ยอดความต้องการลงทุนในหุ้นกู้เกือบ 3 เท่าของมูลค่าหุ้นกู้ที่จัดสรรได้ แสดงให้เห็นถึงความเชื่อมั่นของนักลงทุนที่มีต่อฐานะทางการเงินและผลการดําเนินงานที่แข็งแกร่งของบริษัท ซึ่งเป็นครั้งแรกที่บริษัทสามารถออกหุ้นกู้ที่มีอายุยาวถึง 15 ปี ในอัตราดอกเบี้ยที่เหมาะสม เนื่องจากภาวะตลาดโดยรวมมีสภาพคล่องในปริมาณมาก และถึงแม้ว่าตลาดมีความผันผวนสูงในสองสัปดาห์ที่ผ่านมา แต่ภาพรวมของตลาดเงินและตลาดทุนยังคงปกติ บรรยากาศการลงทุนยังเต็มไปด้วยความมั่นใจในผู้ออกตราสารหนี้ที่มีคุณภาพ และกลไกของตลาดที่ยังทํางานตามปกติ ในขณะเดียวกันธนาคารมีการประสานงานกับบริษัทผู้ออกตราสารหนี้อื่นๆ และหน่วยงานกํากับดูแลอย่างต่อเนื่อง
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-กรมการขนส่งทางบก ดำเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงคมนาคม]
วันอาทิตย์ที่ 15 มีนาคม 2563
กรมการขนส่งทางบก ดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงคมนาคม]
กรมการขนส่งทางบก ดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)
นายจิรุตม์ วิศาลจิตร อธิบดีกรมการขนส่งทางบกเปิดเผยถึงการดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)โดยสํานักงานขนส่งจังหวัดเลย, ระยอง, หนองบัวลําภู ดําเนินการตามมาตรการป้องกันการแพร่ระบาดของเชื้อไวรัสCOVID-19แก่ประชาชนที่ใช้บริการรถโดยสารสาธารณะ ณ สถานีขนส่งผู้โดยสาร และจุดตรวจรถโดยสารสาธารณะ (Checking Point)โดยการทําความสะอาดพื้นที่เสี่ยง วางแอลกอฮอล์ล้างมือตามจุดต่างๆวัดอุณหภูมิร่างกายผู้โดยสารและพนักงานประจํารถ เพื่อเป็นการลดความเสี่ยงในการแพร่ระบาดของเชื้อไวรัสCOVID-19
ด้านสํานักงานขนส่งจังหวัดเชียงใหม่, พะเยา ทําความสะอาดด้วยแอลกอฮอล์ เครื่องมืออุปกรณ์ เช่น ทดสอบขับรถ ทดสอบE-examทดสอบทางสมรรถนะทางร่างกายโดยให้ประสานแจ้งโรงเรียนสอนขับรถในพื้นที่ให้ปฏิบัติตามมาตรการป้องกันด้วย
ในส่วนของสํานักงานขนส่งจังหวัดนครราชสีมาลงพื้นที่ตรวจสอบและให้คําแนะนําโรงเรียนสอนขับรถเรื่องการดูแลความสะอาดของสถานที่อุปกรณ์ที่ใช้สําหรับการเรียนการสอนการทดสอบทั้งภาคทฤษฎีและภาคปฏิบัติการตรวจวัดอุณหภูมิร่างกายของเจ้าหน้าที่และผู้เข้ารับการอบรมเพื่อรณรงค์และป้องกันการแพร่ระบาดของไวรัสCOVID-19
ทั้งนี้ สําหรับมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)ของกรมการขนส่งทางบก ประกอบด้วยมาตรการต่างๆ ดังนี้
1)สํานักงานขนส่งทุกแห่ง ดําเนินการตรวจวัดอุณหภูมิผู้เข้าไปในสถานที่และการบริการสาธารณะ หากพบประชาชนที่มีอาการไข้ หรืออาการต้องสงสัยเข้าข่ายอาการโรคดังกล่าวให้ประสานหน่วยงานสาธารณสุขในพื้นที่โดยเร็ว
2)ด้านอาคารสถานที่และสิ่งอํานวยความสะดวกในหน่วยงาน สํานักงานขนส่งทุกแห่ง ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะอุปกรณ์ทดสอบสมรรถภาพร่างกายและสายตา เครื่องทดสอบภาคทฤษฎี (E-exam)ห้องอบรมและทดสอบ ด้วยแอลกอฮอล์ฆ่าเชื้อจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ที่จับราวบันได ปุ่มกดลิฟต์ เป็นต้น และจัดให้มีสบู่ในห้องน้ํา เจลแอลกอฮอล์ล้างมือที่เคาน์เตอร์ให้บริการและจุดประชาสัมพันธ์
3)ด้านผู้ประกอบการขนส่งด้วยรถสาธารณะ ขอความร่วมมือให้ทําความสะอาดตัวรถเป็นพิเศษด้วยน้ํายาฆ่าเชื้อ กําชับให้พนักงานขับรถ และพนักงานจําหน่ายตั๋ว สวมใส่หน้ากากอนามัยในขณะปฏิบัติหน้าที่ตลอดเวลา
4)ด้านสถานีขนส่งผู้โดยสาร/จุดจอดรถ/จุดChecking Point/ท่ารถต่างๆ ประสานองค์กรปกครองส่วนท้องถิ่น (อปท.) บริษัท ขนส่ง จํากัด (บขส.) และเอกชนอื่น ซึ่งเป็นผู้บริหารและดําเนินการสถานีขนส่งผู้โดยสารทุกแห่งในพื้นที่รับผิดชอบ ดําเนินการทําความสะอาดฆ่าเชื้อโรคภายในสถานีขนส่งผู้โดยสารเป็นประจําทุกวัน และให้ความร่วมมือสนับสนุนการดําเนินมาตรการเฝ้าระวังป้องกันโรคกับหน่วยงานสาธารณสุขในพื้นที่
5)ด้านการประชาสัมพันธ์สร้างการรับรู้ และวิธีป้องกันตนเองที่ถูกต้องให้แก่ประชาชนผู้ใช้บริการ ผ่านสื่อต่างๆป้ายประชาสัมพันธ์ และทางจอSmart Bus Terminalแนะนําให้ประชาชนใส่หน้ากากอนามัยเวลาอยู่ในแหล่งชุมชน โดยมีการแจกหน้ากากอนามัยฟรีให้แก่ประชาชนที่มาใช้บริการในสํานักงานขนส่งและที่สถานีขนส่งผู้โดยสาร
รัฐบาลไทย-ข่าวทำเนียบรัฐบาล-ทส. จัดเสวนา “มรดกโลกกับทิศทางในการก้าวเดินต่อไป” และหัวข้อ “แนวทางคนอยู่ได้ ป่าอยู่ได้ และสัตว์ป่าสามารถอยู่ได้ด้วย ทำได้จริงหรือ ?”
วันพุธที่ 14 ธันวาคม 2559
ทส. จัดเสวนา “มรดกโลกกับทิศทางในการก้าวเดินต่อไป” และหัวข้อ “แนวทางคนอยู่ได้ ป่าอยู่ได้ และสัตว์ป่าสามารถอยู่ได้ด้วย ทําได้จริงหรือ ?”
พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมเสวนาในหัวข้อ "มรดกโลกกับทิศทางในการก้าวเดินต่อไป” และหัวข้อ "แนวทางคนอยู่ได้ ป่าอยู่ได้ และสัตว์ป่าสามารถอยู่ได้ด้วย ทําได้จริงหรือ ?”
เมื่อเร็ว ๆ นี้ พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมเสวนาในหัวข้อ "มรดกโลกกับทิศทางในการก้าวเดินต่อไป” และหัวข้อ "แนวทางคนอยู่ได้ ป่าอยู่ได้ และสัตว์ป่าสามารถอยู่ได้ด้วย ทําได้จริงหรือ ?” กับ นางรตยา จันทรเทียร ประธานที่ปรึกษามูลนิธิสืบนาคะเสถียร โดยมี นายศศิน เฉลิมลาภ ประธานมูลนิธิสืบนาคะเสถียร เป็นผู้ดําเนินรายการ ภายในงาน ๒๕ ปี มรดกโลก ทุ่งใหญ่-ห้วยขาแข้ง สู่การจัดการผืนป่าตะวัน ตก ๒๐ ล้านไร่ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
รัฐบาลไทย-ข่าวทำเนียบรัฐบาล-กระทรวงดิจิทัลฯ ศึกษาโมเดลเปิดเสรีกิจการดาวเทียมญี่ปุ่น หวังนำพัฒนากิจการดาวเทียมในไทยรองรับแนวโน้มเทคโนโลยีสมัยใหม่
วันอาทิตย์ที่ 10 มีนาคม 2562
กระทรวงดิจิทัลฯ ศึกษาโมเดลเปิดเสรีกิจการดาวเทียมญี่ปุ่น หวังนําพัฒนากิจการดาวเทียมในไทยรองรับแนวโน้มเทคโนโลยีสมัยใหม่
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 16.0px 'Trebuchet MS'; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px 'Trebuchet MS'; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 11.0px 'Trebuchet MS'; -webkit-text-stroke: #000000}
span.s1 {font-kerning: none}
นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม (ดีอี) นําคณะผู้แทนไทยเข้าหารือกับกระทรวงกิจการภายในและการสื่อสารประเทศญี่ปุ่น หรือ (Ministry of Internal Affairs and Communications) และสํานักนโยบายอวกาศแห่งชาติประเทศญี่ปุ่น (National Space Policy Secretariat, Cabinet Office) ในระหว่างวันที่ 4-5 มีนาคม 2562 เพื่อศึกษาต้นแบบ วางนโยบายและกํากับดูแลในมิติของการเปิดเสรีให้กิจการดาวเทียมต่างชาติในไทย และนโยบายอวกาศแห่งชาติประเทศญี่ปุ่น ทั้งนี้ กระทรวงฯดังกล่าว เป็นหน่วยงานอนุญาตให้ดาวเทียมสื่อสารเข้ามาให้บริการในประเทศญี่ปุ่น ที่เปิดเสรีการให้บริการมาตั้งแต่ปี 2541 โดยยืนคําขอใบอนุญาตไม่ยุ่งยาก บริษัทดาวเทียมสื่อสารต่างชาติสามารถขอใบอนุญาตได้โดยตรงแบบไม่ต้องตั้งบริษัทลูกในประเทศญี่ปุ่นก็ได้ แค่ให้ตั้งผู้แทนในประเทศญี่ปุ่นเพื่อเป็นแหล่งติดต่อตามที่กระทรวงยุติธรรมกําหนด โดยคนต่างชาติสามารถถือหุ้นได้ถึง 100% ยกเว้นหุ้นบริษัท NTT ของญี่ปุ่น
ปัจจุบัน มีผู้ขอใบอนุญาตที่เป็นกิจการของญี่ปุ่นและของต่างชาติรวมกว่า 20,000 ราย แบ่งเป็นดาวเทียมสําหรับกิจการประจําที่ เช่น สถานีภาคพื้นดิน และจานดาวเทียมประจําที่ 36 ราย และที่เหลือจํานวนเกือบ 20,000 รายเป็นบริการที่เกี่ยวเนื่อง เช่น บริการข้อมูล บริการอินเทอร์เน็ต ฯลฯ
ที่ผ่านมาประเทศญี่ปุ่นได้เปิดเสรีดาวเทียมอย่างจริงจัง และไม่มีการเลือกปฏิบัติระหว่างดาวเทียมของคนชาติและดาวเทียมต่างชาติ สาเหตุก็เพราะญี่ปุ่นต้องการให้เกิดการแข่งขันและเพิ่มทางเลือกให้ผู้บริโภคได้ใช้บริการที่หลากหลาย แต่เมื่อเข้าตลาดมาแล้ว ก็ต้องปฏิบัติตามกฎหมายของญี่ปุ่นอย่างเคร่งครัด ไม่ว่าจะเป็นเรื่องห้ามผูกขาดทางการค้า การคุ้มครองผู้บริโภค ด้านความมั่นคง และถ้าผู้ประกอบการมีพฤติกรรมที่สร้างความไม่เป็นธรรมให้เกิดขึ้นในตลาด กระทรวงกิจการภายในและการสื่อสารประเทศญี่ปุ่นมีอํานาจตามกฎหมายโทรคมนาคมสั่งให้ผู้ประกอบการแก้ไขการดําเนินการให้ตลาดแข่งขันอย่างเป็นธรรม
******************
รัฐบาลไทย-ข่าวทำเนียบรัฐบาล-สถานเอกอัครราชทูต ณ บันดาร์เสรีเบกาวันเดินทางไปเยี่ยมและมอบถุงยังชีพให้แก่นักศึกษาไทยในบรูไนจำนวน​ 34​ คน [กระทรวงการต่างประเทศ]
วันอังคารที่ 28 เมษายน 2563
สถานเอกอัครราชทูต ณ บันดาร์เสรีเบกาวันเดินทางไปเยี่ยมและมอบถุงยังชีพให้แก่นักศึกษาไทยในบรูไนจํานวน​ 34​ คน [กระทรวงการต่างประเทศ]
สถานเอกอัครราชทูต ณ บันดาร์เสรีเบกาวันเดินทางไปเยี่ยมและมอบถุงยังชีพให้แก่นักศึกษาไทยในบรูไนจํานวน​ 34​ คนที่ศึกษาอยู่ที่มหาวิทยาลัย Universiti Islam Sultan Sharif Ali (UNISSA)
เมื่อวันที่ 27 เมษายน 2563 น.ส. วันทนีย์ วิพุธวงศ์สกุล เอกอัครราชทูต ณ บันดาร์เสรีเบกาวัน และเจ้าหน้าที่สถานเอกอัครราชทูตฯ ได้เดินทางไปเยี่ยมและมอบถุงยังชีพให้แก่นักศึกษาไทยที่ศึกษาอยู่ที่มหาวิทยาลัย Universiti Islam Sultan Sharif Ali (UNISSA) จํานวน 34 คน พร้อมทั้งได้สอบถามความเป็นอยู่ของนักศึกษา ซึ่งนักศึกษาทุกคนมีสุขภาพแข็งแรงดี นอกจากนี้ เอกอัครราชทูตฯ ยังแนะนําให้นักศึกษารักษาสุขอนามัย ไม่ประมาท และปฏิบัติตามมาตรการที่รัฐบาลกําหนด
ในโอกาสนี้ นักศึกษาได้แจ้งความประสงค์จะเดินทางกลับประเทศไทยและขอความอนุเคราะห์สถานเอกอัครราชทูตฯ ในการประสานกับหน่วยงานที่เกี่ยวข้องของไทยและบรูไน เพื่อจัดหาเที่ยวบินและยกเว้นค่าใช้จ่ายต่างๆ ซึ่งสถานเอกอัครราชทูตฯ ได้เร่งประสานขอทราบความเป็นไปได้ในการดําเนินการตามคําขอดังกล่าวแล้ว และจะได้แจ้งให้นักศึกษาทราบต่อไป
สถานเอกอัครราชทูตฯ ขอส่งกําลังใจให้คนไทยในบรูไน คนไทยทุกคนสามารถติดต่อขอรับความช่วยเหลือ คําแนะนํา หรือปรึกษาปัญหากับสถานเอกอัครราชทูตฯ ได้ที่หมายเลข +673 265 3108-9 ต่อ 104 หรือ 107 (ในเวลาทําการ) หรือ +673 876 2849 (หลังเวลาทําการหรือในกรณีฉุกเฉินเร่งด่วน)
ด้วยรักและห่วงใยคนไทยในบรูไน
รัฐบาลไทย-ข่าวทำเนียบรัฐบาล-​สำนักงานปลัด ก.อุตฯ จัดอบรมเชิงปฏิบัติการ เรื่อง “เพื่อเสริมสร้างความรู้ทางวิชาการและฝึกปฏิบัติการจัดทำฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด”
วันพุธที่ 28 มีนาคม 2561
​สํานักงานปลัด ก.อุตฯ จัดอบรมเชิงปฏิบัติการ เรื่อง “เพื่อเสริมสร้างความรู้ทางวิชาการและฝึกปฏิบัติการจัดทําฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด”
รองปลัดกระทรวงอุตสาหกรรม    เป็นประธานในพิธีเปิดการอบรมเชิงปฏิบัติการ “เพื่อเสริมสร้างความรู้ทางวิชาการและฝึกปฏิบัติการจัดทําฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด”  ณ โรงแรมดิ เอ็มเมอรัล
วันนี้ (28 มีนาคม 2561) นายทองชัย ชวลิตพิเชฐ รองปลัดกระทรวงอุตสาหกรรม  เป็นประธานในพิธีเปิดการอบรมเชิงปฏิบัติการ “เพื่อเสริมสร้างความรู้ทางวิชาการและฝึกปฏิบัติการจัดทําฐานข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมระดับจังหวัด” โดยการอบรมมีทั้งหมด 4 รุ่น  ซึ่งการอบรมในครั้งนี้เป็นการอบรมรุ่นที่ 4 ระหว่างวันที่ 28 - 30 มีนาคม 2561 ณ โรงแรมดิ เอ็มเมอรัล ถนนรัชดา จังหวัดกรุงเทพมหานคร โดยมีเจ้าหน้าที่ด้านนโยบายและแผนเข้าร่วมทั้งหมด 27 จังหวัด ได้แก่ กาญจนบุรี สมุทรสงคราม สมุทรสาคร นครปฐม นนทบุรี สมุทรปราการ ปทุมธานี พระนครศรีอยุธยา นครนายก สระบุรี สิงห์บุรี อ่างทอง สุพรรณบุรี ปราจีนบุรี ฉะเชิงเทรา สระแก้ว ชลบุรี จันทบุรี ระยอง ตราด นครสวรรค์ พิจิตร ราชบุรี อุทัยธานี บุรีรัมย์ นครราชสีมา และชัยนาท
โดยมีวัตถุประสงค์เพื่อให้ สํานักงานอุตสาหกรรมจังหวัด ในฐานะตัวแทนของอุตสาหกรรม  ในส่วนภูมิภาค สามารถวิเคราะห์สภาวการณ์ลงทุนอุตสาหกรรม และอัตราการขยายตัวของอุตสาหกรรมการผลิตแต่ละประเภท รวมทั้งแนวโน้มการพัฒนาอุตสาหกรรมในพื้นที่ระดับจังหวัด เพื่อนําไปจัดทํานโยบายและแผนยุทธศาสตร์ที่ชัดเจน สามารถนําไปปฏิบัติและพัฒนาบริหารจัดการฐานข้อมูลภาคอุตสาหกรรมที่สําคัญของจังหวัด และสรุปผลการวิเคราะห์ข้อมูลเชิงลึกด้านเศรษฐกิจ เพื่อใช้เป็นข้อมูลสําหรับหน่วยงานที่เกี่ยวข้องและประชาชนทั่วไป ต่อไป
รัฐบาลไทย-ข่าวทำเนียบรัฐบาล-นายกรัฐมนตรีสั่งตรวจเข้มสถานบริการ ห่วงความปลอดภัยเยาวชน
วันศุกร์ที่ 5 พฤษภาคม 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/05/3538_20170423191507-39.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/05/mp3/05 นายกรัฐมนตรีสั่งตรวจเข้มสถานบริการ ห่วงความปลอดภัยเยาวชน.mp3"
}
],
title: "นายกรัฐมนตรีสั่งตรวจเข้มสถานบริการ ห่วงความปลอดภัยเยาวชน",
// qualities: ["160p", "260p", "530p", "800p"],
// defaultQuality: "260p"
}
});
นายกรัฐมนตรีสั่งตรวจเข้มสถานบริการ ห่วงความปลอดภัยเยาวชน
นายกฯ ห่วงความปลอดภัยเยาวชน จึงสั่งเจ้าหน้าที่คุมเข้มสถานบริการ ไม่ให้ลักลอบอนุญาตให้เยาวชนอายุต่ํากว่า 20 ปี เข้าไปใช้บริการ เพราะเสี่ยงต่อการพบเจอสถานการณ์ความรุนแรง
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ห่วงใยในสวัสดิภาพและความปลอดภัยของเด็กและเยาวชน โดยสั่งกําชับให้เจ้าหน้าที่ทหาร ตํารวจ และฝ่ายปกครองทุกพื้นที่ทั่วประเทศ เพิ่มความเข้มงวดในการตรวจตราสถานบริการ ทั้งเรื่องใบอนุญาตประกอบกิจการ ใบอนุญาตจําหน่ายสุรา ระยะเวลาการให้บริการ การใช้สารเสพติด ตลอดจนคัดกรองไม่ให้เด็กและเยาวชนที่มีอายุต่ํากว่า 20 ปีเข้าใช้บริการ หลังตรวจพบสถานบริการหลายแห่งฝ่าฝืนกฎหมาย เป็นแหล่งมั่วสุมดื่มสุรา ลักลอบใช้ยาเสพติด และเสี่ยงต่อการเกิดเหตุทะเลาะวิวาทและใช้ความรุนแรง โดยให้บังคับใช้กฎหมายอย่างเด็ดขาด นอกจากนี้ ยังขอความร่วมมือพ่อแม่ผู้ปกครองเอาใจใส่ดูแลบุตรหลานอย่างใกล้ชิด และให้คําแนะนําตักเตือนไม่ให้ประพฤติตนในทางที่ไม่ถูกต้อง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงการคลังหนุนองค์การสุราผลิตเจลล้างมือ เตรียมกระจายแจกฟรีประชาชนทั่วประเทศ 1 ล้านขวด
วันพฤหัสบดีที่ 16 เมษายน 2563
กระทรวงการคลังหนุนองค์การสุราผลิตเจลล้างมือ เตรียมกระจายแจกฟรีประชาชนทั่วประเทศ 1 ล้านขวด
กระทรวงการคลัง มอบหมายองค์การสุรา เร่งจัดหาแอลกอฮอล์ผลิตเจลล้างมือ ร่วมกับธนาคารออมสิน จํานวน 1 ล้านขวด เตรียมแจกฟรีประชาชนทั่วประเทศป้องกันเสี่ยงติดโควิด 19
นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยว่า กระทรวงการคลังเตรียมแผนการในการช่วยเหลือภาคประชาชนทั่วประเทศ โดยได้มีการจัดหาอุปกรณ์ในการป้องกันการแพร่ระบาดของไวรัสโคโรนา 2019 (COVID-19) โดยเฉพาะแอลกอฮอล์เจล ซึ่งเป็นผลิตภัณฑ์ที่มีความจําเป็นที่ต้องใช้ทําความสะอาดและการฆ่าเชื้อโรคได้อย่างสม่ําเสมอ จึงได้มอบให้หน่วยงานที่เกี่ยวข้องในการจัดหาวัตถุดิบในการผลิต ไม่ว่าจะเป็น องค์การสุรา กรมสรรพสามิต และธนาคารออมสิน ร่วมกันผลิตแอลกอฮอล์เจล ขนาดพกพา จํานวน 1ล้านขวด เพื่อนําไปแจกจ่ายประชาชน และหน่วยงานราชการต่างๆ เช่นโรงพยาบาล และ ธนาคารออมสิน
ทั้งนี้ องค์การสุราถือเป็นหน่วยงานที่กํากับดูแลการผลิตสุรา ที่ใช้แอลกอฮอล์เป็นส่วนผสมหลัก ดังนั้นด้วยความพร้อมทางด้านการผลิตและการจัดหาแอลกอฮอล์ สามารถรวบรวมวัตถุดิบเพื่อนําไปผลิตเป็นสารแอลกอฮอล์เจลได้อย่างรวดเร็ว จึงเป็นอีกหน่วยที่จะสามารถเข้าไปสนับสนุนช่วยเหลือภาคประชาชนเพื่อสุขอนามัยและลดความเสี่ยงจากการแพร่ระบาดของไวรัส COVID -19
กรมสรรพสามิต โทร. 02 241 5600-18
ธนาคารออมสิน โทร. 02 299 8000
รัฐบาลไทย-ข่าวทำเนียบรัฐบาล-ทส.จับมือ เทสโก้ โลตัส และภาคีภาคเอกชน ขับเคลื่อนวาระลดขยะอาหารในไทยอย่างเป็นรูปธรรม
วันศุกร์ที่ 22 พฤศจิกายน 2562
ทส.จับมือ เทสโก้ โลตัส และภาคีภาคเอกชน ขับเคลื่อนวาระลดขยะอาหารในไทยอย่างเป็นรูปธรรม
ทส.จับมือ เทสโก้ โลตัส และภาคีภาคเอกชน ขับเคลื่อนวาระลดขยะอาหารในไทยอย่างเป็นรูปธรรม
ทส.จับมือ เทสโก้ โลตัส และภาคีภาคเอกชน ขับเคลื่อนวาระลดขยะอาหารในไทยอย่างเป็นรูปธรรม
วันนี้ (22 พ.ย. 62) กระทรวงทรัพยากรธรรมชาติและสิ่งแวดล้อม ร่วมมือกับ เทสโก้ โลตัส และหอการค้าไทย จัดงานประชุม 2019 Thailand’s Annual Conference on Food Waste ภายใต้แนวคิด Target, Measure, Act : A Recipe for Success เพื่อเป็นเวทีแบ่งปันความรู้และประสบการณ์ในการลดขยะอาหารภายใต้กรอบการทํางานระดับนานาชาติจากทุกภาคส่วนของห่วงโซ่อาหาร  ตั้งเป้าลดขยะอาหารให้ได้ครึ่งหนึ่งภายในปี ค.ศ. 2030 ตามเป้าหมายการพัฒนาที่ยั่งยืนข้อ 12.3 (UNSDG Target 12.3) โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมฯ และร่วมกล่าวปาฐกถาพิเศษ ณ โรงแรมแบงค็อก แมริออท มาร์คีส์ ควีนส์ปาร์ค กรุงเทพฯ
นายวราวุธ ศิลปอาชา กล่าวว่า ประเทศไทยมีปริมาณขยะที่เกิดจากอาหารเป็นจํานวนมาก ทั้งจากที่บริโภคแล้ว และยังไม่ได้บริโภค ซึ่งขยะประเภทนี้หากไม่ได้รับการจัดการที่ถูกต้อง ก็จะก่อให้เกิดก๊าซมีเทน ส่งผลต่อปัญหาสิ่งแวดล้อม และเกิดภาวะโลกร้อนตามมา วันนี้ขอขอบคุณ เทสโก้ โลตัส หอการค้าไทย และพันธมิตรต่างๆ ที่ได้มาร่วมมือกันลดปริมาณขยะจากอาหาร โดยหวังว่าการจัดงานประชุมครั้งนี้ จะนําไปสู่การขับเคลื่อนวาระการลดขยะอาหารอย่างมีระบบ แบบแผน และขยายวงกว้างไปสู่ภาคส่วนอื่นๆ มากขึ้น ทั้งนี้ ได้กล่าวทิ้งท้ายฝากถึงประชาชนทุกคน ให้ช่วยกันตระหนักถึงคุณค่าของอาหาร การจับจ่ายใช้สอยอย่างพอเพียง และคํานึงถึงทรัพยากรที่ใช้ในการผลิตอาหาร เพื่อให้ประเทศไทยเป็นสังคมปลอดขยะ (Zero waste) อย่างยั่งยืน
การลดปริมาณขยะที่เกิดจากอาหาร จําเป็นต้องเริ่มจากพื้นฐานที่ถูกต้อง มีการทํางานที่เป็นระบบ และได้รับความร่วมมือจากทุกภาคส่วน โดยในปี พ.ศ. 2560 เทสโก้ โลตัส ได้ประกาศเจตนารมณ์ในการเป็นผู้นําลดขยะอาหารในประเทศไทย เริ่มจากการลดปริมาณขยะอาหารภายในธุรกิจค้าปลีกของตนเองตั้งแต่ต้นน้ําจนถึงปลายน้ํา และบริจาคอาหารที่จําหน่ายไม่หมดแต่ยังสามารถรับประทานได้ผ่านโครงการ “กินได้ไม่ทิ้งกัน” ทั้งนี้ เพื่อขับเคลื่อนการลดขยะภายในธุรกิจ กลุ่มเทสโก้ ได้ใช้กรอบการทํางานที่ใช้กันอย่างแพร่หลายในระดับสากล นั่นคือ การตั้งเป้าหมายที่ชัดเจนและประกาศให้เป็นสาธารณะ (Target) การวัดผลอย่างต่อเนื่องและเปิดเผยข้อมูลอย่างโปร่งใส (Measure) และการลงมือทําเพื่อลดปริมาณขยะอาหารให้ได้สําเร็จตามเป้าหมายที่วางไว้ (Act) นอกจากนี้ ยังได้ร่วมกับเครือข่ายสมาชิกหอการค้าไทยและสภาหอการค้าแห่งประเทศไทย ที่มีสมาชิกทั่วประเทศกว่า 120,000 ราย มาร่วมกันลดขยะอาหาร และสร้างระบบเศรษฐกิจหมุนเวียน หรือ Circular Economy ในการเอาทรัพยากรมาใช้ให้เกิดประสิทธิภาพสูงสุดตั้งแต่ภาคการผลิต การบริโภค ไปจนถึงการจัดการของเสียด้วยกระบวนการใช้ซ้ํา (Reuse) หมุนเวียนกลับมาใช้ใหม่ (Recycle) และการผลิตใหม่ (Re-material) อันจะนําไปสู่ความยั่งยืนของทั้งระบบเศรษฐกิจ การใช้ทรัพยากรอย่างคุ้มค่า และลดมลภาวะที่จะเกิดขึ้นต่อสิ่งแวดล้อม
รัฐบาลไทย-ข่าวทำเนียบรัฐบาล-รมว.พม. เชิญชวนประชาชนร่วมทำหน้ากากผ้าไว้ใช้เองฟรี 18 - 24 มี.ค.นี้ ที่สยามพารากอน [กระทรวงการพัฒนาสังคมและความมั่นคงของมนุษย์]
วันพฤหัสบดีที่ 19 มีนาคม 2563
รมว.พม. เชิญชวนประชาชนร่วมทําหน้ากากผ้าไว้ใช้เองฟรี 18 - 24 มี.ค.นี้ ที่สยามพารากอน [กระทรวงการพัฒนาสังคมและความมั่นคงของมนุษย์]
รมว.พม. เชิญชวนประชาชนร่วมทําหน้ากากผ้าไว้ใช้เองฟรี 18 - 24 มี.ค.นี้ ที่สยามพารากอน
วันที่ 18 มี.ค. 63 เวลา 15.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดกิจกรรม "ไทยช่วยไทย รณรงค์ใช้หน้ากากผ้า" โดยมี นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ เจ้าหน้าที่จากหน่วยงานกระทรวง พม. และประชาชนจิตอาสา เข้าร่วมงาน ณ แฟชั่นแกลลอรี่ ชั้น 1 ศูนย์การค้าสยามพารากอน กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ร่วมกับสยามพารากอนและไอคอนสยาม จัดกิจกรรม ไทยช่วยไทย รณรงค์ใช้หน้ากากผ้า เพื่อเปิดโอกาสให้ประชาชนเข้ามามีส่วนร่วมทําหน้ากากผ้า เพื่อป้องกันการแพร่ระบาดของเชื้อไวรัสโควิด-19 โดยมีเจ้าหน้าที่ศูนย์พัฒนาศักยภาพและอาชีพคนพิการบ้านโมกุลเฉลิมพระชนมพรรษา 5 รอบ สมเด็จพระนางเจ้าสิริกิติ์ พระบรมราชินีนาถ จังหวัดลพบุรี สังกัดกรมส่งเสริมและพัฒนาคุณภาพชีวิตคนพิการ (พก.) กระทรวง พม. ร่วมฝึกสอนทํากากผ้าด้วยตนเอง พร้อมวัสดุอุปกรณ์ โดยไม่เสียค่าใช้จ่ายแต่อย่างใด เมื่อทําหน้ากากผ้าเสร็จแล้ว สามารถนํากลับบ้านไปใช้และส่งมอบให้กับผู้ที่ต้องการต่อไป เพื่อลดภาวะขาดแคลนหน้ากากอนามัย
นายจุติ กล่าวเพิ่มเติมว่า ทั้งนี้ ขอเชิญชวนพี่น้องประชาชนที่สนใจเข้าร่วมกิจกรรม ไทยช่วยไทย รณรงค์ใช้หน้ากากผ้า ตั้งแต่วันนี้ถึงวันที่ 24 มีนาคม 2563 ณ แฟชั่นแกลลอรี่ ชั้น 1 ศูนย์การค้าสยามพารากอน และตั้งแต่วันที่ 25 - 31 มีนาคม 2563 ณ บริเวณหน้าร้านนารายา ชั้นGไอคอนสยาม ซึ่งกิจกรรมการเย็บผ้าแบ่งออกเป็น 5 รอบๆ ละ 40 คน ได้แก่ รอบที่ 1 เวลา 10.30 - 12.30 น. รอบที่ 2 เวลา 13.00-15.00 น. รอบที่ 3 เวลา 15.00-17.00 น. รอบที่4 เวลา 17.00-19.00 น. และรอบสุดท้าย เวลา 19.00-21.00 น.